**Luotettavuutta, sopivuutta ja ammattipätevyyttä koskeva selvitys**

Selvitys Finanssivalvonnalle tulee toimittaa seuraavista henkilöistä:

* vakuutusten tarjoamisesta vastaava/vastaavat henkilöt
* omistajat ja johto (myös hallituksen varajäsenet)

Ilmoitus on tehtävä myös muista kuin Suomen kansalaisista.

Kysymykset koskevat ilmoittajan toimintaa sekä Suomessa että ulkomailla. Lomakkeen jokaiseen kohtaan on vastattava. **Omistajien osalta** ei kuitenkaan tarvitse vastata ammattipätevyyttä koskeviin kohtiin 4 ja 5, ellei omistaja myös osallistu vakuutusten tarjoamiseen.

Tietoja voidaan ilmoittaa myös liitteessä (esim. erillinen ansioluettelo).

**Henkilön oma ilmoitus**

|  |
| --- |
| 1. Yhtiön nimi
 |
| 1. Ilmoittajan nimi, henkilötunnus, kotipaikka ja osoitetiedot
 |
| 1. Ilmoittajan toimenkuva, tehtävät, asema ja/tai omistajuus yhtiössä sekä alkamisajankohta
 |
| 1. Vakuutusten tarjoamiseen liittyvä ammatillinen koulutus. Kohdassa on ilmoitettava ilmoittajan **ammattiin liittyvät** tutkinnot, niiden suorittamisvuosi sekä oppilaitokset, joissa tutkinnot on suoritettu.
 |
| 1. Vakuutusten tarjoamiseen liittyvä aikaisempi työkokemus (ansioluettelo). Niiden aikaisempien työpaikkojen osalta, jotka ovat ilmoittajan tehtävien hoidon kannalta olennaisia, on ilmoitettava työnantajien nimet, työssäoloajat ja toimenkuvat. Lisäksi on ilmoitettava, mikäli työ jatkuu siitä huolimatta, että ilmoittaja nimitetään kohdassa 3 tarkoitettuun tehtävään. Tiedot voi ilmoittaa liitteenä ansioluettelolla.
 |
| 1. Selvitys ilmoittajan omistus- ja ääniosuuksista yhtiössä, tai vastaavasta omistus- tai määräysvallasta, kun se on suoraan tai välillisesti vähintään 10 %.
 |
| 1. Sopimukset tai muut järjestelyt, jotka johtavat tai saattavat johtaa siihen, että ilmoittaja saa vähintään 10 %:n omistus- tai määräysvallan yhtiöstä. (Esim. optiojärjestelyt, osakassopimukset, esisopimukset.)
 |
| 1. Tiedot ilmoittajan mahdollisesta liiketoimintakiellosta ja toimintakelpoisuuden rajoittamisesta.
 |
| 1. Ilmoittajaan, hänen määräysvallassaan olevaan tai hänen huomattavassa vaikutusvallassaan olevaan tai olleeseen yhteisöön kohdistetut mahdolliset kurinpito-, huomautus- tai muut moitemenettelyt.

Kohdassa tarkoitetaan esimerkiksi markkinaoikeuden, viranomaisen, arvopaperipörssin, kurinpitolautakunnan, arvopaperipörssin hallituksen, optioyhteisön hallituksen, Suomen Arvopaperikeskuksen hallituksen, tilintarkastuslautakunnan, asianajajaliiton tai kuluttajariitalautakunnan antamia päätöksiä. Kohdassa ilmoitetaan esim. huomautukset, varoitukset, uhkasakot, itsesääntelynormien mukaiset kurinpitomaksut sekä oikeuksien peruuttamiset. Sellaisesta yhteisöstä, joka on ilmoittajan määräysvallassa tai jossa ilmoittajalla on tai on ollut huomattava vaikutusvalta, tulee ilmoittaa vain määräys- tai vaikutusvallan aikaiset moitemenettelyt.  |
| 1. Ilmoittajan, hänen määräysvallassaan tai huomattavassa vaikutusvallassaan olevan yhteisön mahdollisesti alkaneet velkajärjestely- (yksityishenkilön velkajärjestely tai yrityssaneeraus) tai konkurssimenettelyt.
 |
| 1. Ulosottoasiat.

Kohdassa on ilmoitettava ilmoittajaan sekä hänen määräysvallassaan olevaan tai hänen huomattavassa vaikutusvallassaan olevaan yhteisöön kohdistuvista ulosottoasioista. Ilmoitukseen on liitettävä kotipaikan ulosottoviranomaisen antama todistus ilmoittajan, hänen määräysvallassaan olevan tai hänen huomattavassa vaikutusvallassaan olevan yhteisön mahdollisesti täytäntöönpanossa olevista ulosottoasioista.  |
| 1. Onko vielä edellä esitetyn lisäksi jotain sellaista, jonka ilmoittaja tässä yhteydessä haluaa tuoda esille ja jota ilmoittaja pitää olennaisena arvioitaessa ilmoittajan luotettavuutta, hyvämaineisuutta, kokemusta ja muuta sopivuutta hoitaa yhtiön hallintoa ja/tai tehtäviään?
 |
| Vakuutan edellä tässä selvityksessä antamani tiedot oikeiksi, ja sitoudun ilmoittamaan niissä tapahtuneet muutokset. |
| Paikka ja päivämäärä | Ilmoittajan allekirjoitus ja nimenselvennys |

**Yhtiön johdon ilmoitus**

|  |
| --- |
| Yhtiö ilmoittaa, että se on varmistunut siitä, että tarjoamisesta vastaava henkilö on vakuutusten tarjoamisesta annetun lain 16 §:n hyvämaineinen ja lain 18 §:n sekä STM:n asetuksen 295/2018 mukaisesti ammattipätevä.Samalla yhtiö ilmoittaa tarkistaneensa, ettei henkilö ole konkurssissa, hänen toimintakelpoisuuttaan ei ole rajoitettu, eikä hän ole liiketoimintakiellossa. Arvioinnissa esiin tulleet kielteiset seikat, jotka eivät ole olleet esteenä nimitykselle: |
| Paikka ja päivämäärä | Yhtiön hallituksen/hallintoneuvoston/toimitusjohtajan/tämän valtuuttaman henkilön allekirjoitus, nimenselvennys ja yhteystiedot |